
De  falsa  quadam  ratione,  qua  in  aestimandis  Horatii 
carminibus  vulgo  utuntur  interpretes. 


V 


ii  eque  novum  aliquid  et  adhuc  inauditum  proferre  neque  res  sesceuties  repetitas  denuo 
repetere,  sed  rem  a  nonnuUis  quidem  viris  doctis  intellectam,  a  plerisque  vero  Horatii  inter- 
pretibus  vel  recentissimis  si  non  plane  ignoratam  aut  neglectam,  at  certe  non  satis  constanter 
respectam  atque  observatam,  separatim  tractare  in  animo  est.  Antiquiores  enim  Horatii  inter- 
pretes  in  aestimandis  eius  carminibus  errore  quodam  capti  tenentur,  qui  quamquam  jam  a 
Buttmanno  deinde  ab  aliis  refutatus  est,  tameu  nostris  temporibus  vel  elegantissimi  horum 
canninum  judices,  inter  quos  etiani  eos  esse  qui  eum  refutare  conati  erant  jure  mireris,  identidem 
de  integro  in  eum  reciderunt.  Quae  res  cum  ad  Horatii,  summi  Romanorum  poetae,  carmina 
recte  intellegenda  eiusque  ingenii  formam  perspiciendam  haud  levis  momenti  sit,  operae  pretium 
erit  de  hoc  loco  breviter  disserere.  Divulgata  enim  erat  antea  opinio  in  Horatii  carminibus 
etiam  eroticis  omnes  et  res  quas  depingit  re  vera  ita  accidisse  et  personas  re  vera  vixisse 
ipsique  poetae  notas  fuisse,  ita  ut  Horatium  quaecumque  in  illis  carminibus  profert  e  sua  ipsius 
vita  sumpsisse  omnibus  fere  persuasum  esset  qui  iis  interpretandis  operam  dederunt.  Ita  quod 
de  Lucilio  praedicat  poeta,  cum  dicit  sat.  2,  1,  32  sq.  „quo  fit,  ut  onmis  votiva  pateat  veluti 
descripta  tabella  vita  senis",  hoc  in  ipsum  illi  transferre  \identur.  Putant  enim  Horatium  vitam 
suam  fere  cotidianam  descripsisse ;  sive  enim  res  amatorias  attingit  sive  occasione  data  periculum 
aliquod  quo  defunctus  est  sive  alium  vitae  casum,  haec  omnia  non  aliter  accipiuut,  ac  si  suas 
res  illustraverit  et  historiarum  scriptor,  non  poeta  lyricus  sit.  Huic  perversae  Horatii  inter- 
pretandi  rationi  cum  jam  Buttmannus  obviam  iisset  in  libello  qui  inscribitur  „Ueber  das  Ge- 
schichtliche  und  die  Anspiehmgen  im  Horaz",  quem  praeter  alios  secutus  est  Godofredus  Bern- 
hardy  in  historia  litterarum  Romanarum  ^  p.  532,  paulatim  sanioris  rationis  memoria  oblitterata 
esse  videtur.  Itaque  commentarii  haud  pauci  vetere  illo  errore  referti  sunt  totique  ex  eo 
pendent,  quorum  duos  nominare  satis  sit,  qui  a  Theodoro  Obbario  an.  1848  et  ab  Hermanno 
Schuetzio  an.  1874  cojjscripti  sunt;  v.  quae  infra  disputabuntur.  Sed  nuperrime  duo  notissimi 
Horatii  interpretes  plerumque  recte  de  hac  re  judicaverunt;  Aemilius  Rosenbei^  in  libro:  „Die 
Lyrik  des  Horaz.  Aesthetisch-kulturhistorische  Studien.  1883."  (cf.  imprimis  pag.  138  sqq.) 
et  Lucianus  Mueller  compluribus  locis  libri  qui  inscribitur:  „Quintus  Horatius  Flaccus.  Eine 
litterarhistorische  Biographie.     1880."     Sed  tantum  abest,  ut  eorum  disputationes  suffecerint  ad 


illum  errorem  plane  tollendum,  ut  usque  ad  hunc  diem  serpat  per  editiones  et  ne  ipsi  quidem 

illi  viri  docti  eum  prorsus  superaverint;  immo  in  ipsius  L.  Muelleri  commentario,  qui  nostra 

lingua  scriptus  anno  1882  emissus  est,  bis  terve  deprehenditur;  cuius  rei  infra  exempla  afferemus. 

Rectissime  autem  Lucianus  Mueller  monet  veteres  ipsos  saepe  poscere,  ut  persona  poetae  ab 

operibus   eius  discematur;  quod  nisi  fiat,   quo  quis  sit  ingeniosior  poeta,  eo  plura  absurda  et 

inter  se  repugnantia  occursura  esse  legentibus.    (cf.  pg.  8).    Audiendus  hic  est  Ovidius,  qui 

Trist.  2,  vs.  355  sqq.  ita  de  se  dicit: 

Magnaque  pars  operum  mendiix  et  ficta  meorum 

plus  sibi  permisit  compositore  suo. 
Nec  liber  indicium  est  animi,  sed  honesta  voluptas, 

plurima  mulcendis  auribus  apta  ferens. 
Accius  esset  atrox,  conviva  Terentius  esset, 

essent  pugnaces  qui  fera  bella  canunt. 
.  Itaque  perdunt  operam,  qui  ex  Horatii  carminibus  quasi  historiam  amorum  eius  investigare 
conantur  (cf.  Rosenb.  p.  138),  cum  maximam  partem  merae  fictiones  sint.  Ut  Goethius  usque 
ad  hunc  diem  pessime  tractatus  est  a  viris  doctis  quidem,  sed  pusillae  mentis,  qui  cuni  sibi 
viderentur  mirum  quantum  couferre  ad  opera  eius  melius  et  accuratius  intellegenda  iugeniique 
eius  profunditatem  penitus  cognoscendam,  tamquam  speculatores  res  minutissimas  praesertim 
quae  ad  varios  eius  amores  pertinere  videbautur  conquirere  studuerunt,  —  quae  studia  ante 
paucos  annos  salsissime  derisit  Johannes  Scherr  in  annalibus  olim  a  Paulo  Lindavio  editis,  qui 
inscribuntur:  ,,Die  Gegenwart",  —  ita  etiam  Horatius  quamvis  invitus  materiam  praebuit  innumera- 
bilibus  de  vita  eius  quacstionibus.  Tales  phiIoh)gorum  accuratissimae  quaestiones  plurimum  qui- 
dem  valent  ad  subtilioreni  cognitionem  ac  rationem  litterarum,  et  di  prohibeant,  (luominus  eas  con- 
temnamus;  sed  quo  maioris  sunt  pretii,  si  quidem  certis  nituntur  fundamentis  et  res  ipsa  digna 
est  quae  investigetur,  eo  magis  cavendum  est,  ne  perversa  adhibita  ratione  scientiae  pervesti- 
gationi  noceant  potius  quani  prosint;  id  quod  facile  fit,  quotiens  nimio  ardore  novas  res  de- 
tegendi  ac  proferendi  abrepti  viri  docti  suas  futiles  commenticiasque  opiniones  de  rftbus  levis- 
simis  proferunt.  Ita  Horatius  quoque  a  nonnullis  pessime  tractatus  est.  Quid  est  enim  aliud 
ex  eius  carminibus  (|uasi  historiam  quandam  amorum  eniere  aut  aliquid  certi  de  illis  Glyceris 
Lalagis  Lydiis  Chkns  statuere  vel  conjectura  asse^iui  studere,  nisi  operam  et  doctrinam  et 
sagacitatem  in  re  absurda  perdere?  Qui  Horatio  ipsi  omnia  imputant,  quae  apud  eum  in- 
veniuntur,  nonne  sirailes  sunt  Damasippi,  queni  ipse  lepide  irridet  sat.  2,  3  extr.?  Nam  multa 
in  liis  carminibus  insunt,  quae  tantum  abest  ut  in  unum  Horatium  quadrent,  ut  mutatis  tem- 
poribus  locis  nominibus  a  (juolibet  huius  generis  poeta  profecta  esse  possint,  sed  pauca  propria 
et  siugularia,  cum  nee  res  nec  personae  usquam  adeo  definiantur,  ut  veritatis  vel  certae  rei 
speciem  praebeant.  Quamquam  enim  esse  potest,  ut  scaenis  quas  depingit  poeta  nonnumquam 
subsint  causae  sumptae  vel  ex  iis  quae  ipse  viderat  et  „quorum  pars  fuerat",  vel  ex  iis  quae 
animum  eius  movebant,  eam  tamen  rerum  condicionem  licet  suspicari  potius  quam  ratione  pro- 
bare,  cum  talia  invenire  consuetudo  poetarum  eaque  licentia  iis  concessa  sit.  Kectissime 
igitur  videtur  Godofredus  Bernhardy  1.  e.  ita  fere  disputasse:  „Die  lyrische  Scenerie  des 
Horaz  bewegt  sich  (mit  Ausnahme  der  wenigen  khiren  Fiille,  wo  Zeit  und  Ort  in  bestimmten 
Worten  als  historisch  sich  kund  thun)  ihrem  Wesen  nach  in  einer  Symbolik,  in  Figuren  einer 
abstrakten  Welt  und  gewissermassen  in  einer  SynonjTiiie  von  Personen  und  Fiktionen,  wo  nur 
bisweilen  der  Name  zur  poetischen  Situation  einige  Beziehung  hat."  —  Quod  Horatius  ipse 
dihicide   indicat   carm.  1,  6  extr.:   „nos  cantamus  .  .  .,  vacui   sive   quid   urimur,   non   praeter 

solitum  leves";  cuius  loci  sententia  est  carmina  eius  erotica  maximam  partem  ab  ingenii  lusu 
profecta  neque  serio  esse  accipienda.  Proinde  Horatio  obsequamur  nos  unumquemque  suo 
modulo  ac  pede  metiri  jubenti.  Nam  quod  in  Tibullo  vel  Propertio  credibile  est,  id  ne  temere 
aliis  poetis  tribuamus  cavendum  est.  Quae  Horatius  in  eroticis  tamquam  adumbrans  proponit, 
maximam  partem  non  sunt  eiusmodi,  ut  ea  in  intimo  pectore  sensisse  videatur.  Quare  quidam 
sagacissimi  atque  elegantissimi  poetarum  existimatores  a  recta  ratione  aberrasse  judicandi  smit, 
cum  omnia  apud  Horatium  seria  esse  persuasum  habeant,  quasi  poeta  meram  gravitatem  prae 
se  ferat  moUibusque  redundet  animi  aflFectibus.  Id  Tibulli  aut  recentioris  alicuius  esset  similius. 
Au  quisquam  putabit  Pyrrhae  vel  Lydiae  cuiusdam  mobilitate  Horatium  re  vera  vel  momentum 
temporis  adeo  dolere  potuisse,  ut  se  in  miserabiles  questus  eifuderit?  aut  re  vera  propter  Ligurini 
cuiusdam  pueruli  fugam  (4,1  extr.)  raram  lacrimam  per  genas  eius  manasse  eumque  vel  in 
somniis  illum  per  campum  Martium  atque  aquas  volubiles  secutum  esse?  Nisi  forte  Horatium 
eum,  qui  satiras  et  epistulas  et  partem  carminum  scripsit,  alium  esse  existimamus  atque  eum, 
qui  illa  carmina  composuit.  Nam  cuius  animus  continenter  fere  varie  fluctuat  inter  diversas 
aflFectiones,  cum  cura  atque  ira,  amore  ac  zelot\-pia  distrahatur,  qui  re  vera  lentis  ignibus 
maceratur,  cuius  jecur  fervens  diflficili  bile  tumet,  simulac  Lydia  Telephi  cervices  et  bracchia 
laudavit  —  quis  eredat  eum  vivendi  sentiendique  rationem  a  philosophis  petitam  animique 
tranquillitatem  ut  summam  sapientiam  commendare  posse,  quod  est  argumentum  et  in  carminibus 
et  in  sermonibus  saepius  repetitum,  cf.  imprimis  nobilissimum  illud  „noli  admirari"  et  quae  Horatius 
de  se  praedicat  cann.  3,29,41  et  epist.  1,  1,23  multisque  aliis  locis.  Quibus  concessis  minime 
sequitur  Horatii  animum  ab  amoribus  alienum  fuisse;  id  qui  putaret,  in  coiitrarium  errorem  in- 
curreret.  Sed  hanc  rem  investigare  velle  id  ipsum  absurdum  est.  Nam  sicut  verisimile  est 
minimam  tantum  partem  earum  rerum  quas  illis  carminibus  describit  ipsi  re  vera  accidisse,  ita 
dc  plerisque  quae  ei  revera  acciderunt  sapienter  eum  tacuisse  suspicandum  est;  neque  enim 
credendum  est  ullum  umquani  sanae  mentis  poetam  stolidae  legentium  curiositati  satisfacere 
voluisse.  Neque  idcirco  talia  caimina  minoris  aestimanda  esse  unusquisque  judex  concedet, 
qui  non  praejudicata  opinione  ducitur.  An  vero  in  sublimioribus  poesis  generibus  licet  res  et 
personas  et  quasi  externum  rerum  habitum  invenire  vehementissimosque  animi  aflfectus  ex- 
primere,  qui  a  poetis  non  sentiantur,  sed  arte  atijue  ingenio  nascantur,  —  in  levioris  geueris 
carminibus  non  licebit,  praesertim  cum  hi  poetae  ipsi  se  tantum  ludere  ac  nugari  profiteantur? 
(cf.  Hor.  c.  1,  32,  2.    Catull.  1,  4). 

De  mulierculis  Horatianis  et  de  poetae  amoribus  id  summuni  concedi  potest,  unum 
c(mstare  Cinaram  veros  Horatii  amores  fuisse,  id  quod  etiam  Bernhardy  contendit  et  in  quo  onmes 
consentire  videntur.  Nam  Cinarae  non  solum  bis  in  carminibus  (4,  1,  14  et  4,  13,  21),  sed 
etiam,  quod  maximi  momenti  est,  in  epistulis  bis  facit  mentionem  (1,  7,  28  et  1,  14,  33),  et 
facit  mentionem  ita,  ut  de  ea  vix  dubitari  possit.  Longius  progredi  non  licet.  Plura  nec  sciri 
possunt  neque  ad  rectam  caiininum  aestimandorum  rationem  opus  est  plura  scire.  Cetera  omnia 
recte  Lucianus  Mueller  ait  adeo  esse  incerta,  ut  facillime  quaelibet  vel  diversissimae  fabulae 
ex  Horatii  camiinibus  componi  possint,  id  quod  saepissime  factum  est.  Ne  de  Lyce  quidem 
quidquam  constat  neque  hic  audiendus  est  Lucianus  Mueller,  qui  eam  re  vera  vixisse  et  secundos 
Horatii  amores  post  Cinaram  fuisse,  postea  vero,  cum  aetate  esset  provectior,  ab  eo  irrisam  esse 
ponit.  In  quo  vir  doctissimus  non  plane  sibi  constare  videtur.  Nam  qui  de  Lyce  illa  vindicias 
secundum  vitam  ac  veritatem  dederit,  eum  idem  facere  in  ceteris  quoque  mulieribus  vel  potius 
nominibus  consentaneum  est,  quae  excepta  Canidia  neque  in  epistulis  neque  in  satiris  usquam 

legimus.  Similiter  de  rebus  quibusdam  quas  attingit  Horatius  judicandum  est.  Nam  ueque 
eum  puerum  iu  Volture  dormientem  columbae  fronde  texerunt  neque  apud  Philippos  parmulam 
abjecit  (quod  Archilochus  potius  fecit  (|uam  Horatius,  quippe  qui  cum  esset  tribunus  militum 
parmam  onmino  non  gestaverit,  quod  monet  Ad.  Kiessling),  neque  in  undis  Siculis  prope  nau- 
fragio  periit,  ueque  umquam  iu  silva  Sabiua  lupum  vidit  fugieutem,  neque  arboris  super  caput 
eius  corruentis  ictu  prope  exstinctus  est;  quae  omuia  partim  plane  inventa,  partim  certe  in 
majus  elata  esse  non  opus  esset  dicere,  nisi  essent,  qui  his  quoque  liistoriae  tidem  tribuant 
vei  ea  ad  historiae  tidem  exigenda  esse  existimeut.  Habent  autem  hacc  aliquid  symbolici, 
quod  qui  non  sentiuut,  iis  carminibus  locisque  quibus  ilia  commemorantur  (dico  carm.  1,22.  2,7, 
10.  2,13.  3,8.  4,4,9  sqq.)  omucni  leporem  adimuut.  Fac  liaec  festive  esse  iuveuta  aut  more 
poetarum  jocose  aucta:  lepidissima  erunt;  fac  seria  esse  aut  ita  intellegi:  absurda  tient  et 
intolerabilia. 

II. 

Veniamus  nunc  ad  examinandam  ratitmem  a  singulis  iuterpretibus  in  singulis  carminibus 
aestimaudis  adhibitara  et  ordiamur  a  Luciani  Muelleri  de  nobilissimo  libri  tertii  carmiue  nono 
seutentia;  qui  quo  melius  et  rectius  de  liac  re  iu  libello  de  vita  Horatii  disseruit,  eo  magis 
mirandum  est  eum  duobus    tribusve    fere    locis  in  antiquum  errorem  recidisse  ipsumque  secum 
dissensisse.    Nam  pag.  140  itemque  in  commentario  ad  h.  1.  cum  aliis  interprctibus  plerisque, 
—  iuter  quos  Th.  Obbarius,  G.  Dilleuburger,  H.  Schuetz,  atque  etiani  novissimus  Horatii  inter- 
pres  Adolfus  Kiessling,  quos  omnes  fortasse  hic  movit  Bentleii  auctoritas  — ,  partes  eius  car- 
miuis  ita  distribuit,  ut  ipsum  Horatium  cum  Lydia  colloquentem  faciat,  quasi  poeta  de  ipsius 
persona  cogitari  voluerit.     Si   quis  hoc  carmen  ita  iuterpretatur,  tieri   non  potest,  quin  etiam 
Lydiam  et  Cldoeu  certas  esse  personas   persuasum  habeat,  qua  re  tota  Luciani  Muelleri  ratio 
subvertitur,  qui  pag.  30  sohis  muliercularum  ilhirum  Ciuaram  et  Lycen  agnoscere   videtur,   de 
ceteris  omnibus  dubitat.    Ac  si  putaremus  Horatio  hw  accidisse,  ut  a  Lydia  quadam  antea  a 
se  dilecta  rixa  aliqua   coorta  se  disjuugeret  et  Chloen  quandam  adamarct,  deinde  cum  Lydia 
in  gratiam  rediret,   codem  jure  iu  quolibet  carmiue  amoebaeo,  in  quo  personae  inter  se  collo- 
quentes    pronomiuibus  „er"  et  „sie"   indicautur,    (lualia  cautica  exstant   apud   recentiores,  pro 
„er''  ipsius  poetae  nomen  supponere   liccret.    Hac   ratione  cuni  falsissimae  de  Horatio  eiusque 
carrainum  fonte  opiniones  vulgatae  essent,  Francescus  Otto  Geusichen,  poeta  scaeuicus  eeterum 
nou  malus,  eo  usque  progressus  est,  ut  fabulam,  quac  inscribitur   Lydia,   composuerit,   cuius 
materiam  ex  hoc  carraiue  sumpsit;  (lua  fabula  Horatius  ipse  ut  amator  Lydiae  inducitur.    Quam 
cum  societas  histrionum  Meiningeusium  celeberrima  anno  superiore  ageret,  absurda  illa  cogitatio 
etiam  aute   oculos  spectantium  posita  est;   personac  euim  hae  sunt:   Horatius,  Lydia,    Calais, 
servus.     Sed  ut  iu  ceteris  carmiuibus  eroticis,   ita   iu   hoc   quoque   caveudum   est,   ue  ipsius 
poetae  nomen  choro  illi  tictarura  personaruui  nominuraque  typicorum  (si  hoc  vocabulo  uti  licet) 
iuseratur,  quo  etiam  venustas  huius  carmiuis  valde  miuueretur.    Et  quod  iu  hac  re  dijudicanda 
non  miuimura  valet,  verisirailliraura  est  hoc  carmen  omnino  non  esse  Horatii  proprium,  sed  ab 
eo  Graecum   aliquod  exeraplar  iraitatioue   esse    expressura,    id    quod,    ut   alia   praeterraittamus, 
maxime  ex  nominibus  versus  14  (Tiuirini  Calais  filius  Ornyti)  atque  ex  eo  sequitur,  quod  in 
vs.  quarto  Persarum  rex  commemoratur.     Haec  etiam  Herm.  Schuetz  concedit,  qui  tamen  nescio 
quo  pacto  illo  errore  plane  occaecatur.     Itaque  ne  Rosenbergi  quidem  sententiam  probabimus, 
qui  in  editione  sua  iuterpretationi  huius  carminis  haec  fere  addit,  otiosum  et  supervacaneum 


esse  investigare,  utrum  Horatius  ipse  loquatur  an  alium  cum  Lydia  colloquentem  faciat.    Potius 
diceret  prorsus  absurdum  esse  hoc  quaerere. 

Sed  multo  etiam  perversius  est,  quod  Lucianus  Mueller  ad  libri  tertii  carmen  decimum 
adnotat,  canticum  flebile  Horatii  esse  ante  januam  clausam  Lyces.  At  in  nullo  omnium 
carmiuum  eroticorum  absurdius  est  de  ipsius  poetae  fortuna  et  condicione  cogitare.  Si  quid- 
quam  est  tictum  in  onmibus  eius  carminibus,  certe  hoc  est.  Quid  enim  Horatio,  quid  deuique 
Romano,  in  quo  fuit  aliquis  famae  pudor,  indignius,  quid  ab  Horatii  moribus  et  natura  alienius 
cogitari  potest?  Notum  est  canticum  paraclausithyron  a  Ludovico  Rellstab,  rerum  scaenicarum 
et  musicarum  judice  illo  austerissimo  compositum  et  a  Francesco  Schubert  scientissime  musicis 
modis  instructum,  cuius  initium  est:  „Leise  flehen  meine  Lieder . ."  Si  quis  igitur  ad  hoc  can- 
ticum  commentariolum  conficiat  et  hoc  inscribat:  ,.canticum  flebile  Ludovici  Rellstab  ante  portam 
clausam  mulicris  amatae",  nonne  homo  insulsissimus  judicetur?  Et  quod  in  Rellstabio  ridiculum 
et  indiguissinuim  (uuuium  judicio  esset,  id  in  Horatio  feremus?  Et  cui  umquam  legenti  sua- 
vissimum  illud  Emauuelis  Geibelii:  „0  stille  dies  Verlangen!"  in  mentem  venit  sibi  proponere 
Geibelium  noctu  ante  domuni  deliciarum  suarum  stantem  et  hoc  canticum  canentem,  ut  intromit- 
tatur?  Si  cui  vcro  praeter  opinionem  iu  mentem  veniret  hoc  ita  interpretari,  aut  etiam  hoc  cantico 
uti  ad  (j[uaestiones  doctas  de  Geibelii  amorum  liistoria  instituendas,  is  profecto  idoneus  putaretur 
cui  ingens  pars  ellebori  daretur.  Et  tamcn  hoc  Geibelii  carnien  vehementiores  ac  veriores 
affectus  motunuiuc  auimi  prodit  veriusque  quod  intimum  poetae  pectus  concitat  exagitatque 
aperit,  ita  ut  talis  iuterprctatio  liic  multo  magis  haberet  excusatiouem  ac  probabilitatem  quam  in 
Horatio.  Itaque  Lucianus  Mueller  ne  postulet,  ut  nobis  cogitatione  fingamus  IToiatium  adeo  se 
abjecisse,  ut  —  quod  nemo  umquam  sanae  meutis  fecit  —  non  modo  unius  mulierculae  ser- 
vitutem  turpissimam  subiret  atque  ante  eius  januam  clausam  frigori  ventisque  expositus  fle- 
biliter  quereretur  et  lamentaretur,  sed  etiani  suac  ipsius  turpitudinis  praeco  exsisteret.  Itaque 
bonus  Luciauus  Mueller  certe  eum  illud  scriberct  dormitasse  vel  potius  hariolatus  esse  videtur, 
quem  semel  fefellit  nmlta  in  carminibus  sicuti  in  scaena  lepidissima  esse  posse,  quorum  si  ad 
veritatem  traducereutur  maxime  nos  taederet.  Aceedit,  quod  totum  hoc  genus  carmiuum,  quod 
paraclausithyrou  vocatur,  a  Graecis  sumptum  est,  ita  ut  nihil  verisimilius  sit  quam  hoc  quoque 
canticum  ex  Graeco  esse  translatum  vel  certe  imitatioue  expressum;  recteque  admonet  Aem. 
Rosenberg  talia  cantica  apud  vcteres  aliquid  fixi  ct  stabilis  habere  et  in  formis  et  in  sententiis, 
quod  ubique  occurrat;  quocum  apte  comparat  cantica  illa  medii  aevi  quae  „Tagelieder"  vocabantur. 
Forsitan  quispiam  dixerit  Lucianum  Muellerum  cum  dicit:  „canticum  flebile  Horatii"  hoc  dicerc: 
„e.  fl.  ab  Horatio  compositum".  Ineptissima  excusatio,  ad  quam  vix  ipse  descendet.  Nam 
cum  centum  tria  carraina,  quae  quattuor  libris  continentur,  onmia  ab  Horatio  composita  sint 
—  (nam  quod  K.  Lelirs  aliique  singula  carmina  ab  Horatio  abjudicaveruut,  nihil  ad  rem)  — 
perversum  esset  iu  commentario  id  de  hoc  uno  carmine  nominatim  aflirmare,  cum  nemo  dubitet 
Horatium  esse  eius  auctorem.  Certum  igitur  est  Lucianum  Muellerum  cum  dicit:  ,,cauticum 
flebile  Horatii"  et  q.  s.,  nihil  aliud  dicerc  velle  nisi  Horatium  ipsum  ante  januam  clausam 
Lyces  tales  querclas  fudisse  vel  certe  lectoribus  persuadere  voluisse,  ut  lianc  sibi  imaginem 
animo  ac  mente  depingerent.  Sic  igitur  mutanda  erit  illa  carminis  inscriptio  a  Muellero  in- 
venta:  „canticum  flebile  amatoris  cuiusdam  aute  januam  Lyces";  tales  vero  ineptias 
Obbariis  Schuetziis  aliisque  diligentibus  vitae  Horatii  scrutatoribus  relinquat,  qui  omnia  poetae 
injungere  non  intermittunt.  Mirum  autem  est  in  eo  numero  hic  etiam  Adolfum  Kiessling  esse; 
18  enim  postquam  exposuit  (ad  vs.  14)  versibus  extremis  (,,non  hoc  semper  erit  liminis  aut  aquae 

caelestis  patiens  latus")  amatorem  exclusum  non  minari  futurum  esse  ut  ipsius  ardor  refrigeretur 
ac  defervescat  (id  enim  Lycen  non  esse  laboraturam) ,  sed  se  liic  in  limine  eius  moriturum 
eamque  culpam  gravissimam  Lycen  in  se  admissuram  esse,  ita  pergit:  „Da8s  freilich  der  Schalk 
Horaz  s>icli  wohl  noch  eines  anderen  besinuen  werde,  lasst  der  absichtlich  zweideutige  Ausdruck 
uur  erraten." 

Recentissimorum  Horatii  interpretum  nemo  Henuanno  Schuetzio  (cuius  commentarii  nostra 
lingua  scripti  editio  prima  anno  1874,  altera  anno  1880  prodiit)  studiosior  est  investigandi 
omnes  res  maxime  amatorias,  iu  quo  quasi  Theodori  Obbarii  successorem  se  profitetur,  cum 
uterque  in  ea  re  diligentia  et  sagacitate  utatur,  quae  meliore  re  digna  est.  Nam  cuni  privatae 
Horatii  vitae  omnia  secreta  sive  levia  sive  gravia  sunt  revelare  et  in  clarissima  luce  ponere 
posse  sibi  videantur,  unamquamque  poetae  vocem  (piamvis  simplicem  cupide  arrij)iunt  et  sin- 
guhi  in  singulis  canninibus  inter  se  connecterc  alterunuiue  carmen  ad  alterum  refcrre  student, 
ut  inde  tamquam  ex  fontc  arcauo  hauriant  atque  colligant  niateriam  ad  vitam  eius  describendam. 
Ita  abrepti  uimio  ardore  omnia  intima  perscrutandi  ac  pcnitus  perspiciendi  obliti  esse  videntur, 
quod  est  notissimum,  apud  Horatium  nomina  quacdam  more  poetarum  ad  arbitriuni  dclecta 
saepius  repeti,  quae  formam  quandani  figuramque  certi  alicuius  generis  hominum  exprinmnt; 
habent  enim  pro  certo  sub  illis  nominibus  muliebribus  virilibusque,  quae  ubique  in  eroticis 
invenimus,  certas  personas  latere,  quae  re  vera  lioratii  temporibus  vixerint  eiipie  notae  fuerint. 
Quo  fundamento  nixi  de  illis  mulicribus  et  de  aemulis  Horatii  deque  iHorum  carminum  ordine 
chronologico  quaestioncs  subtilissimas  instituunt  quas  plerasque  futiles  esse  neque  ullius  pretii 
ex  iis  quae  supra  disseruiuius  satis  ap])arere  arbitror.  Liceat  Schuetzii  rationem  exemplis 
nonnullis  ilhistrare.  Dubitari  non  posse  dicit,  quin  Lydia  in  quattuor  carminibus  nominata  una 
eademque  sit;  esse  hanc  mulierem  formosam  carmiuibus  1,8  et  1,13  et  3,9  ceicbratam,  (|uam 
tanicu  c.  1,'J5  maledictis  obruat  Horatius.  Ad  c.  1,8  de  Calai  ita  fere  disputat:  cum  nomen 
Calais  illius,  quem  c.  3,9  ut  aemulum  suum  conmiemorat  poeta,  numcro  et  metro  syllabarum 
cum  Sybari  congruat,  cumque  ea  quae  ibi  nomini  Cahiis  adduntur  versu  14  (,,Thurini  filius 
Oniyti")  aperte  de  Sybari  moneant  (quod  oi^piduiii  Tliurii  eodem  loco  erat  conditum,  quo  olim 
Sybaris  steterat),  —  suspicandum  esse  sub  his  duobus  nominibus  eandem  latere  personam  et 
ambo  carmina  codem  fere  tempore  esse  composita.  Ad  1,13  (cf.  ad  3,19  et4,ll)  adnotat  tres 
Telephos  uuum  cssc.  Ex  iis,  quae  ad  c.  1,16  adnotat,  coguoscimus  Schuctzium  se  excruciare 
quaerendo,  quaenam  fucrit  ilhi  filia  matre  pulchra  pulclu'ior,  quam  olini  Horatius  j^robroso  car- 
mine  laesit,  euius  rei  illa  palinodia  veniam  pctit;  atfpic  ei  Porphyrionis  sententiam  non  dis- 
plicere,  (jui  Tyndaridcm  esse  putat,  eandcni  (piam  Horatius  c.  17  ad  se  invitat.  Similitcr  con- 
tendit  maxime  esse  probabile  Lyden,  quae  c.  2,11  nominatur,  eaudem  esse  atque.  eam,  quae 
c.  3,11  et  3,28  reperitur;  et  sic  fere  de  Lalagis,  (ilyceris,  riiyllidibus,  cctcris.  Sed  non  necesse 
est  omnia;  his  enim  ac  talibus  inanibus  quaestionibus  Schuctzii  commentarius  ceterum  diligenter 
compositus  redundat,  ita  ut  ditticile  sit  eum  concoquere.  Hacc  Schuetzii  ratio  eo  magis  miranda 
est,  quod  ipse  diligenter  onmia  collegit,  in  quibus  Horatius  Graecum  alicjuod  exemplar  vel  ex- 
pressit  vel  exprcssisse  videtur.  His  Schuetzii  cetcrorum(|ue  quaestionibus  docemur  circiter 
trigiuta  vcl  quadraginta  Horatii  carmiua  j^lures  aut  pauciores  versus  habere  e  Graeco  foute 
petitos.  Unde  neccssario  concludendum  est  alia  quoque  apud  nostrum  ex  hoc  fonte  manasse, 
in  quibus,  cum  Graecorum  lyrica  iuuumerabilia  perierint,  id  suspicari  tautum,  non  demon- 
strari  potest. 

Nauckius  perversitate  illa  quam  depingere  conatus  sum  plerumque  vacat.     Satis  enim 

habet  nomina  illa  Lyces  Telcphi  Lydiae  Glycerac  ceteraque  etymologice  explicare,  de  ipsis  personis 
tacet.  Duobus  tribusve  tantum  locis,  ni  fallor,  ei  accidit  ut  in  eundeni,  (luem  ])lerique,  errorem 
delaberetur.  Xam  ad  c.  4,  1,  3  alios  secutus  adnotat  Cinaram  eandem  haberi  atque  eam  mu- 
lierem,  quam  \\\  aliis  canninibus  Glyceram  ai^pellat  Horatius;  cf.  Sclmetz.  ud  c.  1  19.  In 
qua  opiniunc  infirmissimis  argumentis  nititur;  nam  quod  haec  nouiina  numero  et  metro  svlla- 
bjirum  inter  se  congruunt,  non  ])lus  demonstrat  («uam  quod  versus  „niater  saeva  Cupidinum" 
quo  i)()eta  usus  est  in  c.  1,  19,  ubi  Glyccra  celebratur,  in  illo  cannine,  ubi  Cinarae  mentio  fit,' 
rcpetitiir.  Alter  locus  cst  iu  adnot.  ad  c.  4,  13,  quod  canuen  post  3,  10  compositum  esse 
Nauckius  sane  non  affirmaret,  nisi  nobis  persuadere  vellet  Lyccn  liic  et  illic  appcUatam  vcram 
l)ersonam  esse  et  quidem  eanj,  cuius  ante  januam  Horatius  aliquando  illud  canticum  para- 
dausithyron  cccinerit,  id  quod  iis  quae  supra  explicata  sunt  satis  refellisse  mihi  videor. 

Aemilium  IJoscnberg  plerumque  viruni  elcgantissimo    iu  poetis   aestimandis  judicio  co- 
gnoscimus  et  ex  commentario,  (jui  anno  1883  editus  est,   et    ex   libro,    qucm  jam  supra  com- 
menu)ravi,  de  Horatii  arte  lyrica;  in  (juo  libro  i»assim  ac  maxime   eo    capite    (luod  inscriptum 
est  „die   Kiclitwirklichkeit   der  Vcrhaltnisse"   (pai'.  138  sq.)    etiam   is   locns    de   quo   nos   hoc 
libello  disscriuius  Iractatur.     Ibi  sicut  in   singulornm   carminum    interi)retationil)us    satis   nmltas 
subtilcs  observationes  inveuimus.     Velut  ad  carni.  1,  ^,  19   („nec  tenerum  Lycidan  mirabere") 
a(lnotat  non  soluni  nomina.  sed  etiam  ipsas  res  eroticas   (iuas  Horatius   describit   i)lerasque 
nihil  esse  nisi  meras  fictiones  et  (juasi    supellectilem   poeticam.     Probari   possunt   etiani  quae 
dicit  de  cann.  1,  17   (,,velox   anioenun)    saepe   Lucretilem"    et  (].  s.):    poetam   certam   scaenam 
finxisse  aut  invenisse,  ut  se  in  IJucolico  carminum  genere  exerceret,  quippe  (;iiod  tuni  maxime 
esset  populare;  et  de  carm.  1,  19  (,,mater  saeva  Cupidiimm"  et  q.  s.):    Glycerae  nomen  neque 
hic  nc(iue  in  cann.  1,  33  certae  persouae  esse  propriiun,   sed  esse  appellativum ;  et  de  cann. 
1,  25  („i)arcius  junctas   (luatiunt   fenestras"):   esse   hoc    renuntiationem   amoris;   talia   carmina 
certis  quibusdam  stabilibusque  sententiis  et  foniuilis  contineri,  quibus  in  singulis  tantum  rebus 
poetae  ex  suo  ingenio  ali(iuid  addere  soliti  sint;  et  multa  eiusmodi.     Sed    quamquam  minime, 
ut  credulum  illud  quod  supra  perstrinximus  inter])retum  genus,  nec  res  quas  proponit  Horatius 
nec  personas  quas  inducit  nec  scaenas   quas  describit   nec   imagines   quas   ad   vitam   exprimit 
onmes  pro  compertis  exploratisque  habeat,  tamen  (luam  plurimas  ex   iis  servare  studet.     Nam 
eorum  quae  ad  externum  rerum  apparatum  pertinent  et  quasi  instrumenta  sunt  scaenarum  quas 
proponit  Horatius    haud  pauca  ei  ali(]uid  veri  habere  videntur;   aftectiones  vero  animi   (luae  iu 
eroticis  enuntiantur  tantum  abest  ut  levia  vel  ficta  ei  videantur,  ut  in  iis  onmibus  significatio- 
ncm  (luandam  inesse  existimet  eorum   quae  Horatius   vere   in   amore   fuerit  perpessus.     Hanc 
Kosenbergii  rationem  nunc  breviter  illustrare  conabimur.     Nani  ita  fere  diversis   locis  dis])utat. 
Horatium  et  tormenta  et  beatitudinem  veri  amoris  in  se  expertum  esse  neque  cogitatione  tan- 
tum  ea  finxisse,  sed  ipsum  intimo  pectore  sensisse   quanta    esset   amoris   vis  et  potentia.     Id 
carminibus  nonnullis  demonstrari,  qualia  sint  1,  5,   epodos  15,  carmen  3,  9;   quorum   illa   duo 
illius  esse  tem])oris,   hoc  (3,  9)   beati    illius   temporis    memoriam   renovare   videatur   (pag.  135 
extr.  sq.).     Illo   veri    amoris   tempore   fortasse   etiam  cannen    1,  13  („cum  tu,  Ljdia,  Telephi" 
et  q.  s.)  ortum  esse,  quod  simile  sit  carmini  quinto,  cum  ipsum  quoque  condicionem  in  amore 
miseram  atque  infelicem  propter  puellae  perfidiam  ita   describat,   ut  Horatii   verba   ex   animo 
eius  profecta  esse  manifestum  sit  (pag.  137).    Egregii  carminis   1,  5    („quis   multa   gracilis  te 
puer  in  rosa"  et  q.  s.),  quo  Pyrrham  aflfatur,  vigore  probari  re  vera  naufragium  amoris  fecisse 
Horatium,  qui  quamvis  nobis  persuadere  studeat  se  sospitem  ex   eo   naufragio  evasisse  tamen 

se  miniiue  sospitem  esse  prodat,  eiim  media  parte  earminis  eoiieitatio  eins  animi  perspieiatur 
(ef.  vs.  5  sipi.)  (i)a^.  62  extr.,  pag.  136  et  in  eoinni.  ad  h.  1.).  Inde  Roscnberg:  ita  fere  con- 
cludit  (pag-.  ir»7):  Onni  li])ri  primi  earmen  <|uintum  et  canncn  tertium  deoimum  eandem  fcrc 
animi  atfeetlonem  dolorem«{ue  ob  puellae  amatae  pertidiam  indieent  similenniue  vitac  eondicio- 
nem  depinpuit,  eoniei  posse  utroque  earmine  unnm  personam  denotari  et  Lvdiam  at^pie  Pyrrhani 
eandem  essc.  Ne  Neaenun  (luidem,  cuins  j)criidia  ej^odo  (luinto  decimo  (.,nox  erat  et  eaelo" 
et  q.  s.)  aecusati!r,  neccssario  ab  liis  essc  divcrsam;  ne({uc  cnim  nominum  diversitateiu  obstare, 
quominus  liis  earminibus  unani  nnilierem  desi<;nari  statnamus;  atque  eo  minus,  quod  apnd 
Horatium  alia  (pioipie  Xeaera  commemoretnr,  quae  ab  illa  utiquc  diversa  sit  (pa<,^  1;>7,  lin.  5j; 
—  eam  dieit,  de  qua  earm.  r>,  14,  21:  „die  et  ;;r,^ut;ie  properct  Xcaerac".  liaee  n(»n  possuut 
non  mira  vidcri.  Quid  enim  lioe  est  nisi  ita  arj;ument;u'i:  Onni  duae  Xeaerae  inter  se  diversae 
sint.  inde  sequi  alteram  earuni  eandem  esse  possc  ac  Pyrrlmm;  vcl  ita:  eum  noinuunquani 
sub  uno  nomine  diversae  personae  lateant,  ind^*  eo  ma^is  eifiei  vicc  versa  etiam  sub  diversis 
nominibus  unam  person;un  latere  i)ossc.  Ita  Kosenbcrg-  com[»lura  camiina  intcr  sc  confcrendo 
alteruuuiue  ad  altcrum  referondo  ali^juid  saltem  de  lloratii  amorum  historia  statuere  studet. 
Yide,  ({uam  haec  ineerta  siut  (luantuuKiue  eampi  ijjse  (pnxiue  det  suspicionii)us  et  eonjccturis 
et  (luantoj^ere  ipse  teneatur  studio  illo  abseonditas  res  pervesti^ajnli,  dum  suam  rationem  (juam- 
vis  injreniosam  i^ersequitur.  De  qua  unum  addcuuis,  ex  quo  aj^parebit,  (juantum  ponderis  in 
Horatio  amori  tribuat.  Plane  enim  nova  eius  cst  interpretatio  earminis  •,  19  (..Quantum  distct 
ab  Inaeho''  et  (j.  s.);  (juod  euin  ab  ouniibus  in  synq^otiels  numeretur,  —  euni  totum  in  rebus 
couvivalibus  versari,  Glyeerae  vcro  amor  uno  versu  extremo  (,.me  lentus  Glycerae  torret  araor 
meae")  obiter  attingi  visus  sit.  —  IJosenberi;'  iUo  ipso  versu  sunnnam  earminis  eontineri  judicat 
et  hoe  esse  eius  argumentuu),  i)oetam  eonvivium  Iuxuri«»sum  ae  profusum  instrui  euperc  nullam 
aliam  ob  eausam  nisi  ut  erueiatus  ae  tormenta  junoris  momentum  saltem  tem})oris  obliviscatur 
(cf.  connnent.  \nv^.  79  ct  libr.  de  Hor.  arte  lyr.  png.  l-O).  Quam  rationem  si  sequamur,  plurima 
in  hoe  earmine  inter  sc  omnino  non  eohaereant;  et  eum  K.  Lehrs  duo  carmina  hie  csse  stulte 
contaminata  eensuerit  ideoquc  eannen  in  duo  disseeuerit,  quorum  alterius  initium,  alterius  tinem 
interiissc  statuit.  ne  hoc  quidem  remedium  eritieis  suftieiat.  Eecc  enim  novae  oriuntur  diffi- 
cultates;  nam  bibere  ;ul  obtundcndam  animi  ;iegritudincm  et  bibere  in  honorem  auguris  Murcnae 
res  sunt  diversissinuie,  quas  eonfundere  sanac  mentis  poctam  vix  deeeb;it.  Aeeedit,  quod  hacc 
onmia  aperte  magis  jocosa  (juam  seria  sunt  nc^iue  ullam  hoc  carmeu  ansam  darc  videtur,  qua 
atteetus  quosdam  penitus  Horatii  animo  iutixos  tenere  possimus. 

8ed  paulo  etiam  lonj;ius  (juani  Iiosenberg  j^rogTcditur  Waltherus  Gebhardi,  ecterum 
ipse  (juoque  elegantissinuis  sane  poetarum  judex.  Nam  in  censura  editionis  llosenbcrgianae 
(in  aunal.  a  Fleekeiscnio  et  Masio  edit.  volum.  130,  pag;.  ;i32  sqq.)  comi^luribus  locis  indicat 
se  illo  errore  quem  nos  hoc  libello  refellerc  studenuis  imj^Iieitum  teneri,  eum  pro  eerto  habere 
vidcatur  Horatium  carminibus  ;unatoriis  suac  vitac  imaj^incm  (piaui  verissimam  exprimere 
voluisse  et  pleraque  ita  interpretetur  quasi  re  vera  ad  Horatii  personam  pertineant.  Vclut  de 
carm.  1,  s  haee  fere  dicit,  canncn  cssc  in  co  nunicro  ciuac  zelotypiam  olent  et  in  candem 
sententiam  intellegendum  atquc  carm.  1,  5;  Sybarim  magis  carpi  (juam  Lydiam,  ncque  id  sua, 
sed  ipsius  poetae  eausa.  Ita  igitur  hoc  interprctatur  Horatium  stomachari,  quod  Sybaris  acmulus 
apud  Lydiam  plus  ^ratia  valeat,  ideoque  eum  tamciuam  mollem  et  effeminatum  irridere.  Quara 
interpretationem  constare  non  posse  manifestura  cst;  nam  si  Horatius  aemulo  raaledicere  vellet, 
diceret  eum  omniuo  esse  iguavum;    dicit  autera   cuui  nunc   tantura   niollcra    et    irabellcra   esse, 

sed  nec  antea  fuisse  (cf.  vs.  4  „patiens  pulveris  atque  solis";  vs.  10  „neque  jam  livida  gestat 
armis  braeehia";  vs.  11  „saepe  diseo,  saepe  trans  finem  jaculo  nobilis  expedito")  neque  semper 
futurum  esse  (ef.  stropham  ultimam,  ubi  cum  Aehille  comparatur  muliebri  habitu  inter  Lyco- 
medis  filias  latente).  In  carmine  I,  19  Gebhardi  a  Rosenbergio  dissentit  (f .  supra)  et  Obbarium 
Sehuctzium  aliosque  secutus  de  ecrta  quadam  Glyeera  cogitari  nuivult  (pag-.  333).  Dc  cami. 
1,  23  ita  judieat  (pag.  334):  Horatium  virum  tenero  animo  praeditum  ac  mutui  amoris  desi- 
derio  flagrantcm  cundemquc  gravcm  et  ingeniosum,  parum  felieem  fuisse  in  amore,  cum  puellae 
leves  lascivacque  aduleseentes  stolidos  quideni  sed  formosos,  quales  erant  Telephi  Nearchi 
(sic!)  Sybares,  ei  anteferrent;  cui  expliciitioni  addit:  hine  illae  laerimae!  In  quo  Gebhardi 
vehemcntcr  errare  videtur.  Nam  —  ut  non  dicam  Horatium  hominem  insulsissimum  fuisse 
futurum,  si  talia  de  se  esset  ipse  confessus,  —  ipse  Horatius  haee  dilucide  refellit  eum  in 
epistula  ad  vilieum  suum  (1,  14,  33),  ubi  suos  niores  suamque  naturam  ac  vitae  eonsuetudinera 
dei)ingit,  dieit  „(juem  seis  immunem  Cinarae  piacuisse  rapaei",  qui  unus  locus  certe  plus  ad 
has  rcs  judieandas  quam  carmina  cuucta  valct.  Alio  quoque  loco  Gebhardi  Piosenbcrgium  re- 
fellere  posse  sibi  videtur;  mun  ad  carmen  1,  ^.^»  adnotat  (pag.  334)  non  esse  hane  reuuntia- 
tioncm  amoris;  „amantium  irac  amoris  intcgratio  cst";  hoc  enim  carmen  ante  c.  3,  9  (,,douec 
gratus  cnim  tibi")  scriptum  esse.  Consentit  igitur  cum  Schuetzio  aliisque,  qui  dubitari  non 
posse  confirmat,  (juin  haee  Lydia  eadeni  sit  atque  ea  quae  carm.  3,  9  celcbratur.  Xura  Geb- 
Inudi  cuni  Schuetzio  ne  ilhis  (juidem  Lydias,  quae  carm.  1,  8  et  1,  13  inducuntur,  ab  illa 
diversas  esse  existimet,  non  liquet. 

i:^d  ut  de  uovissimo  quoque  Horatii  editore  Adolfo  Kiesslingio  aliquid  dicatur:  ne  is 
quideni  ab  animo  suo  impetrare  potuit,  ut  personae  poetae  parceret.  Quamvis  enim  saepius 
recte  de  his  rebus  judicet  —  cf.  quae  adnotavit  de  argumentis  carm.  1,  '2'2-^  1,  23;  3,  7;  3,27; 
4,  1;  al.  —  i)iterdum  tamen  libido  cum  invasit  Horatium  carminibus  permiscendi  eiquc  res 
quasdam  anmtorias  affingendi.  quibus  nihil  certi  subesse  ratio  evincit.  Ut  in  earm.  2,  b  (,,ulla 
si  .juris  tibi  peierati"  et  q.  s.)  argumcnto  exponit  Barinen  operam  dcdisse,  ut  Horatium  alli- 
ceret,  eique  sanctissimo  jurejurando  aftirmasse  se  ei  fidcm  servaturam.  Quid  quod  etiani  iu 
carm.  2,  5  („nondum  subacta  ferre  jugum  valet"  et  q.  s.)  Horatio  amatoris  partes  assignat, 
quamquam  is  secunda  persona,  ut  dicunt  grammatici,  signifieaturV  Nam  cum  G.  Dillenburger 
satis  habuerit  dicere  incertum  csse,  ntrum  amicum  aliquem  an  se  ipsum  cousoletur,  Kiesslingio 
verisimillinuun  vidctur  poetam  ipsuni  hic  sccum  colloqui.  In  quo,  ut  alia  praetennittamus, 
nidla  profecto  causa  aliquo  modo  probabilis  reperiri  potest,  cur  Horatius  hoc  uuo  carmine  de- 
litcscere  voluerit,  cuni  interpretes  ei  confessione^  adscribere  soleant  multo  etiani  magis  dignas 
quae  reticcantur.  Accedit  quod,  ubicumque  sive  comica  aliqua  persona  sive  poeta  pro- 
nominibus  „tu,  tui,  tibi,  te,  tuus''  usus  ipse  se  quasi  altcram  personam  alloquitur.  —  quae 
dictio  semper  jocum  ;uit  ironiam  habct,  —  nomen  eius  qui  secuni  loquitur  non  potest  deesse, 
id  quod  et  per  se  evidens  est  et  constanti  scriptorum  usu  probatur.  Conferantur  loci  Plaut. 
Asin.  249,  Merc.  112,  Pseud.  394,  Ter.  Phonn.  465,  Adelph.  763,  al.  apud  comicos;  itemque 
paucissimi  illi  loci  apud  lyrieos,  ubi  talis  dictio  iuvenitur:  CatuII.  8,  1,  ex  quo  numero  fortasse 
etiam  est  Hor.  c.  3,  12.  Ita  in  hoc  quoque  carmine  (2,  5)  interpretando  pervcrsa  illa  adhibita 
ratione  factura  est,  ut  procul  sit  deerratum.  ' 

Dc  ceteris  loqui  supervacaneura  est,  cura  erroris  illius  di\TiIgatissimi  satis  me  exem- 
plorum  attulisse  putem. 

Satis  ostendissc  niilii  videor  illa  paulo  artifioiosiore  Horatii  caniiinum  etiani  eroticonira 
aestiinandorum  rati(»ne  adhibeuda  fieri  non  posse  quin  multa  in  liunc  poetam  inferantur,  a  qui- 
bus  plaue  alienus  esse  judicandus  est.  NunKjuam  i^itur  obliviscendum  unumquodque  Horatii 
sicut  ceterorum  poetarum  lyricorum  canneu  ])er  se  aliquid  esse  debere  ideo(|ue  separatim  con- 
templnndum  at(|ue  ex  sc  maxinie  omissis  rcli^iuis  csse  interpretandum.  Praeterea  illud  quoquc 
semper  respiciendum  est,  quod  saei^issime  ab  interjiretibus  neglegitur,  ipsum  Horatium  id  unum 
de  se  gloriari,  se  „principem  Acolium  carmeu  ad  Italos  deduxissc  modos",  quod  nihil  est  aliud 
nisi  hanc  esse  praeci}mam  suae  laudis  partem,  quod  ad  Graeca  exemplaria  carmiua  Latina 
expresserit. 

Proinde  inteqiretes  in  aestimaudis  Horatii  carminibus  etiam  eroticis  (nani  de  his  maxime 
hoe  libelh»  ejrimus)  semper  et  ubique  de  ipsius  poetae  vita  cogitare,  nomina  vel  a  Graecis 
sumpta  vel  certo  (piodam  consilio  invcnta,  quibus  cum  prorsus  ad  libidinem  usum  csse  mani- 
festum  est,  pro  personis  vere  Horatianis,  scaenas  et  res  commenticias  pro  historia,  jocos  pro 
seriis,  deniquc  ficta  pro  veris  ducere  et  rerum  species  cum  rebus  ipsis  confundere  tandem 
aliquaudo  desinaut. 

Feodorus  Rhode. 

